Tämä tapahtui oikeasti. Pennsylvaniassa.
Kun olin pikkupoika ja asuin Puolassa, unelmoin aina Amerikasta.
Niinpä tulin tänne, tein kovasti töitä -
ja kiipesin tähtiin.
Antaa palaa!
Olette loistava yleisö, kiitos!
Tervehtikää nyt elämäni valoa, rakasta vaimoani Marlaa.
Marlan korut ovat aitoa puolalaista meripihkaa.
Ne kuuluvat Jan Lewan Masterpieces of Elegance -kokoelmaan.
Voitte ostaa niitä esityksen jälkeen.
Niitä saa myös Jan Lewanin lahjatavaraliikkeestä Hazletonissa.
Noin sitä pitää!
Mickey Stutzin sormet ovat tänään tulessa!
Siinä vaimoni menee. Rakastan sinua! Hei hei, Marla!
Halusin tulla sanomaan, että esitys oli loistava.
Kiitos!
- Miten nimenne oikeasti äännetään? - Miten vain. Kukaan ei äännä sitä samoin.
Isäni oli puolalainen. Hänenkin nimensä äännettiin aina väärin.
Ei sen väliä. Saan elää mahdollisuuksien maassa.
Minulla ei ollut mitään. En osannut kieltäkään.
Tein kaikkia mahdollisia hanttihommia.
En antanut periksi.
Sitten tapasin tämän musikaalisen neron, ja hän muutti kaiken.
Jonotin hot dogia tunnin. Kaveri edessäni osti viimeisen.
Mickey Stutz osaa soittaa mitä tahansa soitinta.
En harmonikkaa. Oli mukava tutustua.
Mickey ja minä soitimme kaikkialla:
kirkoissa, kulkueissa, avajaisissa, rullaluisteluradoilla...
Vuonna 1981 soitimme 427 piknikillä.
Aloin kasata bändiä,
ja nyt tämä tuntematon puolalainen on Pennsylvanian polkkakuningas.
Jan. Hei.
- Rengas puhkesi. - Vaihdan sen.
Kerroin kauniille rouvalle elämäntarinaani.
Se on todella innostava.
- Kuulitteko, miten tapasimme? - En.
- Kerro sinä. - Kerro sinä.
- Oli kohtalon hetkeni. - Minä kerron.
Voitin Junior Miss Hazleton -kilpailun,
joten minua pyydettiin vastaamaan puhelimeen hyväntekeväisyysohjelmassa.
Näin Janin ja rehellisesti sanottuna säälin häntä.
Olin hermostunut. Se oli ensimmäinen TV-esiintymiseni.
Olin tehnyt kovasti töitä sen eteen.
Jos epäonnistuisin, en ehkä saisi toista mahdollisuutta.
Hiljaisuutta. Aloitetaan.
Toivotamme nyt tervetulleeksi yhtyeen, joka on niittänyt alueella mainetta.
Hyvät naiset ja herrat, Jan Lewan Orchestra!
Tiedätte, mitä tehdä! Soittakaa heti! Parannamme kaikki syövät tänään!
Ääntä nyt lisää Bändi jo soittaa
Pennsylvanian polkkaa
Pari itselles nappaa Ja mukaan tuu
Tää on Pennsylvanian polkka
Voi veljet!
Scrantonista aloitimme Nyt kärjessä oomme
Kaikki mukaan!
Tää sua varmasti viihdyttää
Tästä varmasti saat manian Tanssia polkkaa Pennsylvanian
Kun näin hänet, tiesin, että hän oli tulevaisuuteni. Oma Marlani.
Olin hullaantunut. Hän oli ulkomaalaistaustainen.
Hän oli hurmaava ja hienostunut. Hän oli upea esiintyjä.
Ja se aksentti...
Tää aamuun saakka jatkuu aina vaan
Todella romanttista! Pääsisinkö kuvaan kanssanne?
- Toki! - Totta kai!
Hyvä on.
En osaa käyttää näitä ikinä. Lonny! Voisitko sinä..?
Totta kai.
Sanokaa "muikku"!
Huoneessani oli yöllä jääkylmä.
Olin kymmenen peiton alla mutta en lämmennyt siltikään.
- Korjaan sen. - Milloin?
Pian. Kiertuebussin moottori piti korjata.
- Se on lähes korjattu. - Jan.
Kun olet maksanut auton kulut ja muusikoiden palkat...
Hellitä, äiti.
Jan ajoi läpi yön, jotta voisimme syödä kanssanne aamiaista.
Hienoa, että muutit tänne ja autat Davidin kanssa.
Mahtavaa, että pidät hänestä huolta, kun olemme keikoilla.
Siitä pojasta huolehtiminen on elämäni suurin ilo.
- Voi, äiti! Oletpa herttainen. - Hänen takiaan teidän pitää olla järkeviä.
Tarvitset vakituisen työn putkimiehenä tai sähköasentajana.
Murehdin yöt läpeensä.
- Eihän äidin tarvitse murehtia, Jan? - Älä murehdi.
Teen kovasti töitä ja suunnitelmia. Rakennan imperiumia.
- Imperiumiako? - Imperiumia, jonka voin jättää jälkeeni.
Prinssilleni Davidille ja kuningattarelleni Marlalle.
- Kuulitko? Ei huolta. - Miksi sinun pitää rakentaa imperiumi?
Sinulla on jo nyt liikaa tekemistä. Minä puhun todellisuudesta.
Miksei Jan saisi rakentaa imperiumia, jos haluaa?
- Hän soittaa polkkaa. - Siitä tulee siis polkkaimperiumi.
Kun olen kuuluisa, ostan sinulle Cadillacin, Barb.
Ostan sinulle porealtaan. Cadillacin, jossa on poreallas.
Kiitos, ettet mennyt nukkumaan, jotta pystyit laittamaan meille aamiaista.
Niin. Kiitos, Jan.
JAN LEWANIN LAHJATAVARALIIKE
Olemmeko siellä siis 24., 25. ja 27. päivä?
Hyvä on. Voimme soittaa 26. päivänä.
Selvä. Hei sitten. Kiitos!
Mickey Stutz! Mikä mukava yllätys!
Lähden bändistä.
- Mitä? Sinähän olet bändi. - En enää.
Me olemme tiimi.
Saat ihmiset rakastamaan elämää soitollasi, minä itselläni.
- Emme tienaa tarpeeksi. Minulle riitti. - En päästä sinua.
GORSKI'S PIEROGIPIZZAN KOTI
Kirjojen mukaan pitää olla suunnitelma. Teen 25-vuotissuunnitelman.
Aloitimme suolasirottimesta. Olemme nyt lautasliinan kohdalla.
Olemme matkalla kohti parmesaania ja rikkauksia.
- En tienaa juuri mitään. - Työskentelen kovemmin. Keksin jotakin.
Työskentelet jo kovasti. Se tässä on surullista.
- Muistatko Lois-tätini? - Violetti neule.
Niin. Hän käy keikoillamme ystäviensä kanssa.
- Sepä mukavaa. - Niinpä sanoin:
"Tulkaa keikallemme BeerFestiin." Hän kysyi, onko se ilmainen.
Minä kysyin, eikö hän halua maksaa kolmea dollaria suosikkibändinsä keikasta.
Täti sanoi, että voisi maksaa ehkä dollarin.
Sanoin: "Ajamme neljä tuntia suuntaansa, soitamme viisi, etkä sinä halua maksaa."
- Voisimme... - "Entä ystäväsi? Ovatko he yhtä saitoja?"
Hän vastasi: "Makkarasta he maksavat, mutta musiikin pitää olla ilmaista."
Nainen vaihtoi vaippani!
Voisimme jättää vapaalippuja Lois-tätiäsi varten.
- Moni muu maksaa kolme dollaria. - Se ei riitä.
Lonny ja Stevekin miettivät lähtöä.
Mickey! Olemme matkalla. Tiedät, että minulla on unelma. Meistä tulee kuuluisia.
Liksat ovat pieniä, ja bändi on liian iso.
Se kuuluu suunnitelmaan. Kun bändi on iso, yleisökin kasvaa.
Lonnyn mukaan haluat esitykseen tanssivan karhun.
Niin haluan. Bitsy-karhu tanssii hauskasti.
Se oli viimeinen pisara Cherylille. Meillä on jo kana.
- Tiesin sen. Cheryl käski sinun lähteä. - Hän on kimpussani.
- Hän haluaa, että palaan RadioShackiin. - Vihasit työtäsi.
Myönnetään tosiasiat. Tästä ei saa rahaa.
Jan! Tule hakemaan tilaukset!
Anna minulle aikaa.
Keksin, miten tienaamme lisää, ja Cheryl jättää sinut rauhaan.
JAN LEWANIN LAHJATAVARALIIKE
Kun Jan Lewan Orchestra soittaa, tunnen yleisön energian ja mietin,
miten kaikki voisivat olla osallisina Jan Lewanin amerikkalaisessa unelmassa.
- Mihin me sijoittaisimme? - Jan Lewaniin.
Unelmaani.
- En ymmärrä, mikä "velkakirja" on. - Opin sen puolalaiselta serkultani.
Ihmiset sijoittivat hänen yritykseensä, ja hän maksoi sijoittajille korkoa.
Kaikki voittavat. En aio olla vain Pennsylvanian polkkakuningas.
Sijoituksenne auttaa kasvattamaan liiketoimiani:
tätä lahjatavaraliikettä, maustettua vodkaani ja TV-ohjelmaa.
Emmekä lopeta tähän. Kun minä menestyn, te menestytte.
Saatte rahanne tietysti takaisin. Takaan sen.
Lupaan 12 prosentin koron.
Paljonko Sajacit sijoittivat?
En voi puhua heidän asioistaan. Kysykää heiltä.
Larry on aina käyttänyt rahansa viisaasti.
Menkää kotiin nuorikkonne kanssa,
lukekaa tämä ja miettikää, sopiiko tämä teille.
TÄLLAISTA KORKOA EI SAA MUUALTA
Jan. Käyn pesulassa rikkomassa rahaa.
Tule sisään, Marla. Muistathan Edin ja Anitan?
- Olemme Janin innokkaita faneja. - He harkitsevat sijoittamista.
Vai niin. Janin kanssa ei voi epäonnistua. Hän ei luovuta koskaan.
Pankki maksaa vain kolme prosenttia.
12 prosenttia kuulostaa liian hyvältä.
Se on totta. Siksi se on niin hyvää.
10000 DOLLARIA SIJOITUS
Tervetuloa mukaan.
Hyvät naiset ja herrat, Mickey Stutz!
- Kuulin, että ihmiset sijoittavat teihin. - Tulkaa tapaamaan minua esityksen jälkeen.
SIJOITTAJAT
LEWAN PERUSTI PIEROGI-YRITYKSEN
10000 DOLLARIN LAHJOITUS SYÖPÄKERÄYKSELLE
POLKKAKUNINGAS PERUSTI LEVY-YHTIÖN
Hyvää työtä, Lonny. Tienasimme tänään hyvin.
Mukavan paksu.
Se on suosikkikokoni. Nähdään bussissa, Lonny.
- Tietäähän hän, että olen naimisissa? - Varovasti. Jimmy Warsaw sai satiaisia.
- Annan tämän äidillesi. - Hän rakastaa rahalla täytettyjä kuoria.
Vastustin karhua, mutta se olikin loistava ajatus.
Luotatko minuun nyt?
Tämä saa Cherylin hymyilemään.
Pelastit minut, Jan. Anteeksi. Pelastit minut RadioShackilta.
Ei mitään hätää, Mickey.
Tuntuu hyvältä maksaa muusikoille, mitä he ansaitsevat.
Nouse autoon. Meidän pitää soittaa polkkaa.
PUOLI VUOTTA MYÖHEMMIN
Onko sinulla aikaa, Ron?
- Miten tällä voi kumota? - En tiedä.
Saimme puhelun miehestä, joka myy laittomia velkakirjoja.
Se voi olla Ponzi-huijaus.
Minulla on 15 tapausta. Eikö Angela voi hoitaa tätä?
Hänellä on 19 avointa tapausta. Tutki asiaa. Mies on joku polkkakaveri.
- Pelaako hän pokeria? - Soittaa polkkaa. Tiedäthän.
SIJOITUSEHDOT KAKSI VUOTTA, VUOSIKORKO 12 %
Hei! Olen Jan Lewan.
Oletko aina halunnut Puolaan?
Löydät Puolan Jan Lewanin lahjatavaraliikkeestä.
Meillä on aitoja käsityönä tehtyjä asuja...
...kaunista posliinia...
...kallisarvoista meripihkaa...
...ja hyvää kristallia.
Jan Lewanin lahjatavaraliikkeestä!
21st Streetin ostoskeskuksesta Hazletonissa!
Tuo on uusi mainoksemme.
- Hieno. - Se on parempi,
koska on laadukkaampi ja kalliimpi.
- Aivan. Herra Lewan... - Sanokaa Jan.
- Miten se äännetään? - Miten haluatte.
Miten?
En minä tiedä.
- Tiedättekö, miksi tulin? - En, mutta olen iloinen siitä.
Täällä ei käy muita tummaihoisia kuin lähettiyrityksen nainen.
- Ottaako yrityksenne vastaan sijoituksia? - Ottaa.
Tämä on hyvä sijoitus. Lukekaa tämä ja miettikää, haluatteko sijoittaa.
- Minä en tullut sijoittamaan. - Kaikki sijoittajamme ovat tyytyväisiä.
Sijoituksia tulee lisää, joten kaikki tienaavat.
Oletteko rekisteröinyt tämän ja laatinut sijoitusesitteen?
Enpä usko.
Lahjoitusten vastaanottaminen on lopetettava välittömästi.
En ymmärrä. Kaikki ovat tyytyväisiä.
Valitettavasti se, mitä teette, on laitonta. Voitte joutua vankilaan.
Anteeksi. Myin viimeiset pääsiäismunat. Ne olivat hyllyssä kuukausia.
- Tilaan lisää. - Hyvä on. Haluaisitteko jotakin?
Ei kiitos, kultaseni. Sulkisitko oven?
- Hyvä on. - Kiitos, rakkaani.
Mutta...
Annoin ihmisille lupauksen ja maksan korkoa neljännesvuosittain.
Ette ole rekisteröitynyt. Ette voi tehdä näin.
Teidän pitää palauttaa rahat sijoittajillenne.
- Nyt heti vai myöhemmin? - Teillä on kolme päivää aikaa.
Hyvä on. Se ei ole ongelma.
Puolassa kaikki ottavat vastaan lahjuksia. Otatteko te?
Sekin on laitonta. En ota.
- En minäkään. Kolme päivää. - Kolme päivää.
- Kaksi, koska rakastan Amerikkaa. - Kukapa ei?
- Kiva, että saimme asian selvitettyä. - Niinpä. Oli mukava selvittää tämä.
- Tällaiset asiat paisuvat nopeasti. - Tämä ei paisu.
Se olisi mukavaa.
- Kuka se mies oli? - Hän oli fani.
Todellako? Sepä hienoa.
Olisi hienoa saada suosiota mustien keskuudessa.
Hän on myös valtion leivissä. En ole tehnyt kaikkea oikein sijoitusten suhteen.
- Oletko vaikeuksissa? - En. Minun pitää vain täyttää lomakkeita.
Käsialasi on surkea. Minä autan.
Olet upea nainen, ja rakastan sinua kovasti,
mutta hoidan tämän itse.
Miten haluat.
- Lähden takaisin töihin. - Tule syömään jotakin.
Olet ollut menossa koko päivän.
- Jatkan vielä hetken. - Tulet sisään.
Jan!
Rakastan sinua!
31198,54 DOLLARIA
223768 DOLLARIA
Tanssia nyt polkkaa Koko päivän saa
Tanssikaa nyt polkkaa Ja mukana laulakaa, hei!
Olen pahoillani, Janek. Kuljetettavaa ei ole.
Kukaan ei ole soittanut.
Tarvitsetko tiskaajaa?
Meillä ei ole astioita. Tarjoilemme ruoan kertakäyttölautasilta.
Rasvasuodatin pitäisi kyllä puhdistaa.
Hyvä on.
Miten meni?
Keräsimme 573 dollaria Pyhälle Stanislaukselle.
Hienoa. Uunissa on ruokaa.
Olet ihana.
Jan?
Marla kertoi, että joku kävi tänään nuuskimassa. Mistä oli kysymys?
Ei mistään. Liikeasioista vain. Hyvää yötä, Barb.
Ihanko totta?
Carol Menlow soitti ja kertoi,
että näki sinun itkevän punaisissa valoissa.
Minä...
Alhainen verensokeri sekoittaa pääni. Tarvitsen ruokaa.
Siitä on kolme tuntia. Missä sinä olet ollut?
Kävin patongilla Mickey Stutzin kanssa.
- Jotakin on tekeillä. - Eikä ole. Kaikki on hyvin.
Kielsin Marlaa naimasta muusikkoa. He eivät pysty pitämään sitä housuissaan.
Pidän sen aina housuissani. Otan sen ulos vain pissatessani.
Minä tarkkailen sinua, Jan.
Jos satutat perhettä jotenkin, minä tuhoan sinut.
Poistan sisälmyksesi, leikkaan sinut paloiksi ja lähetän takaisin Puolaan.
Hyvä on.
Vain herra Lewaninko tarvitsee allekirjoittaa toinen kiinnelaina?
- Rouvanko ei? - Juuri niin.
- Vain teidän allekirjoitustanne... - Tulen iltapäivällä.
Anita ja Ed! Suosikki-Krzyzewskini! Mikä toi teidät tänne?
Meillä on tärkeää asiaa. Se liittyy sijoitukseemme.
Ihanaa! Haluatteko jääjogurttia? Mennään.
- Palaan pian, Marla. - Hyvä on.
Tännepäin. Tuota...
Oletteko puhuneet mustan Ron Edwardsin kanssa?
Kuka on musta Ron Edwards?
Miltä piparminttu maistuu? Ananas on herkullista.
Haluaisimme sijoittaa lisää rahaa.
50000 DOLLARIA
On kiva, että olette tyytyväisiä, mutta en ota sijoituksia enää vastaan.
- Mikset? - Olen jo kerännyt rahat.
- Saatte sijoituksenne pian takaisin. - Minähän sanoin, että olemme myöhässä.
Eläkesäästöjä ei voinut nostaa aiemmin. Olen pahoillani.
Haluatteko todella sijoittaa?
Missä olit vuonna -87? Meidät kynittiin osakemarkkinoilla.
Wall Streetin rikolliset manipuloivat niitä.
Tarvitsemme hyvän sijoituskohteen tavallisille ihmisille.
Minulla on uusi sijoitusmahdollisuus.
Se on tarkoitettu suuremmille sijoituksille.
Saako siitä saman korkotuoton?
- Saa. - Haluamme mukaan!
Palaan pian.
JAN LEWANIN LAHJATAVARALIIKE
AMERIKAN POLKKA OY
Yritys kasvaa kovaa vauhtia.
Lopetan muut hommat ja keskityn vain polkkaan.
Jos teillä on ystäviä, jotka haluavat mukaan, kehottakaa soittamaan.
Kertokaa vain hyville ystäville, jotka ymmärtävät. Olkaa hissukseen.
Serkkuni Delawaressa sai juuri suuren korvaussumman.
Hänen on hyvä soittaa tänään.
Nämä ovat teille.
Tämä on aivan liikaa!
- Haluamme maksaa niistä. - Ei!
Hyvä on. 22,99 dollaria.
Teen kovasti töitä teidän hyväksenne!
Teen teistä onnellisia! En tuota teille pettymystä!
Olen tehnyt syntiä, isä. Edellisestä ripistäni on kaksi kuukautta.
Jumala kuuntelee.
Toimin väärin, koska tiedän, että se auttaa minua toimimaan oikein.
- Mitä sinä oikein tunnustat? - Olen valehdellut.
Olen syntinen mutta lupaan tehdä kovasti töitä ja maksaa rahat takaisin.
Tarvitsen lisää aikaa. Kun bisnes alkaa sujua, pidän lupaukseni.
Kadutko syntiäsi?
Kadun. Olen pyytänyt Jumalaa näyttämään minulle tien.
Lausu kymmenen Herran rukousta ja pysy oikealla tiellä.
Lupaan sen, isä.
Herra Lewan? Täällä on Ron Edwards. Muistatteko minut?
Hei, Ron Edwards! Tietenkin muistan teidät.
Soitan kysyäkseni, mikä tilanne on.
Aivan. Olen iloinen, että estitte minua toimimasta väärin.
Palautin kaikki rahat sijoittajille.
Heitä oli vain kuusi, joten se oli pikkujuttu.
SIJOITTAJAT
Se on nyt hoidettu, enkä tee sellaista virhettä enää koskaan.
Jan Lewanin lahjatavaraliikkeeseen ei voi enää sijoittaa. Soitamme vain polkkaa.
- Tulkaa joskus keikalle. - Ehkäpä. Onneksi tämä tuli hoidettua.
- Kiitos, herra Lewan. - Kiitos, veli.
Hyvä on, veli.
SIJOITUSSUMMA
Mistä saan nämä rahat?
Mistä hankin loput rahat?
On The Lou Laroue Show'n aika.
Juontajana on Lou Laroue.
Sinulla on monta rautaa tulessa.
Tänään luvassa on yllätys: poikani David soittaa trumpettia.
Melkoinen perhejuttu.
Vaimoni ei hyväksy perheen ulkopuolisia juttuja.
Hyvä on. Olet jatkuvasti tien päällä,
sinulla on liike, levy-yhtiö, radio-ohjelma ja maustettua vodkaa.
Alan tarjota myös pakettimatkoja Eurooppaan.
Laajennan jatkuvasti.
- Kerro siitä. - Olen innoissani tästä.
Vien ryhmän 12 päivän matkalle Euroopan pääkaupunkeihin.
Aloitamme Varsovasta ja lopulta tapaamme Vatikaanissa itse paavin.
- Kuulostaa ainutlaatuiselta. - Matkasta tulee mahtava.
Ainoastaan Jan Lewan tarjoaa paavipakettia.
Hienoa. Sinulla on meille ilmeisesti kappale.
Kirjoitin sen ohjelmaa varten. Soitamme "Lou Laroue Show -polkan".
Tämä on kunnia.
Hän sua naurattaa
Hän sua itkettää
Vieraat kaupungin parhaita on
Lähtekää matkalle Vatikaaniin
Tapaamaan miestä Joka Jumalaa lähellä on
Pastaa syödä saat Ja jutella paaville
Sua rakastamme, Lou Laroue! Hei!
Palaamme pian.
Tervetuloa Varsovaan!
Hei! Kiva nähdä! Saavuimme juuri Bratislavaan.
Wien! Mitä sanotte?
Buongiorno!
Olemme Roomassa ja tapaamme tänään paavin. Tämä on erityinen päivä.
Poikki, Mickey.
- Saanko nyt jäätelöä? - Ei ole aikaa. Mentiin.
Anita! Tuonnepäin.
Tuonnepäin. Syömme nyt lounasta ja jäätelöä.
Sitten saamme tavata pyhän isän.
Varovasti. Tässä on epätasaista. Olen pahoillani. Jatkakaa.
Olkaa varovaisia. Tuolta saa herkkuja. Tule mukaani, Mickey.
- Entä lounas? Olen nälkäinen. - Saat pähkinöitä.
- Mitä täällä tapahtuu? - Sammuta se!
Sinuahan piti kuvata.
Olet henkivartijani.
Mitä varten?
Tapaamista pyhän isän kanssa ei ole vahvistettu.
Mitä? Tämähän on "paavipaketti".
- Tämä on katastrofi. - Meidän piti tavata paavi.
- Tiedän. Minulle ei vastata. - Sinun piti tuntea hänet.
Tapasin hänet kerran 7-vuotiaana. Suo anteeksi.
Jan! Ihmiset tulivat tapaamaan paavia. Mitä sanot heille?
"Keitä te luulette olevanne? Paavi on kiireinen mies!
Ei hän ehdi tavata nollia Pennsylvaniasta."
Nyt kokeilemme lahjontaa.
Tässä on paljon rahaa. Kävele vierelläni ja näytä kovalta.
Mitä?
- Eihän meitä seurata? - Miksi kukaan seuraisi meitä?
- Tappaakseen meidät ja viedäkseen rahat! - Mitä?
- Oletko nähnyt miestä? - En tiedä.
Hän lähestyy. Esitä, että sinulla on ase.
Älä koske salkkuuni!
- Minä menen tuonne. - Tulen mukaasi.
Ei. Olet liian hikinen.
Kulta. Luuletko, että hän tulee pian?
Olen huolissani. Vanhukset näyttävät kyllästyneiltä.
Millä hetkellä hyvänsä. Sytytä kynttilä ja rukoile.
- Voitko hyvin? - Erinomaisesti.
- Kello on 16.45. Sanoit kolmelta. - Sanoin: "Jos hän tulee."
Sanoit, että kaikki on kunnossa.
Rauhoitu. Vaikka paavi ei tulisi ja matka menisi pilalle,
kaikki ovat terveitä. Vain sillä on merkitystä.
Minä oksennan.
- Rosvot veivät rahani. - Ihmiset sekoavat.
Se valehteleva pappi saa nähdä minusta ikävän puolen.
- Rukoile puolestani. - Hetkinen. Miksi minä rukoilen? Jan!
- Onko teillä nälkä? Haluatteko pähkinöitä? - Kiitos.
Eikö meillä ollutkin erityisen hyvä päivä?
- Tämä oli elämäni paras päivä. - Meidän kaikkien elämän.
Haluamme sijoittaa lisää rahaa. Kerroimme asiasta ystävillemme.
Teimme sen erittäin salaisesti. Hekin haluavat sijoittaa teihin.
Panen kirjoituslevyn kiertämään. Saatte merkitä siihen summan.
- Olisipa äiti ollut tänään mukana. - Niinpä. Barb on hauskaa seuraa.
Olen vakavissani. Hän olisi ollut vaikuttunut -
nähdessään, että ihmiset haluavat sijoittaa sinuun.
Ei kerrota sijoituksista äidille.
Haluan hänen tietävän, että ihmiset uskovat sinuun niin kuin minäkin.
- Ei äidille saa sanoa "mitäs minä sanoin". - Älä viitsi.
Hän sanoo aina, ettet menesty koskaan.
Olisi mukavaa sanoa hänelle kerrankin vastaan.
Marla. Kävimme juuri tapaamassa paavia.
- Sydämemme ovat täynnä rakkautta. - Olet oikeassa.
Anteeksi. Olen huono ihminen.
Olet ihminen, jolla on vikoja ja haluja, aivan kuten kaikilla ihmisillä.
Voi, Jan!
Mielestäni on parempi, ettet puhu sijoituksista ikinä.
- Minä hoidan liikeasiat. - Oletko tosissasi?
Ikinä? Luulin, että olemme kumppaneita.
- Teinkö jotakin väärää? - Pilailetko sinä?
Olet tehnyt kaiken oikein.
- Jan... - Muista, että teen kaiken sinun vuoksesi.
Olemme Roomassa upeassa hotellisviitissä.
Selvästikin sinä teet jotakin oikein.
Tälle päivälle!
On aika palkata kokopäiväinen kuvaaja.
Hän kuvaisi kaiken: esitykset ja kiertueen -
ja tietysti sen, kun tapaamme taas paavin. Sitten myymme videot faneille.
Tuo on nerokas ajatus.
Odota hetki.
- Haloo? - Tänään näin, kuka todella olet.
- Mickey? - Sinä olet valehtelija.
En minä valehdellut. Mehän tapasimme paavin.
Lopeta. Se meni tiukoille. Entä jos emme olisi tavanneet paavia?
- Tapasimmehan me. - Sinä valehtelit ihmisille.
Joitakin asioita sanotaan, jotta ne onnistuisivat.
Miten uskot, että saavutin tämän kaiken?
Sanon, mitä tapahtuu, ja uskon siihen.
- Sinulla riittää selityksiä. - Ei. Minulla riittää Amerikkaa.
Mitään ei tapahdu, ellei asiaan usko.
Jos uskoo, että saa talon, saa talon. Jos uskoo, että saa vaimon, saa vaimon.
Jos uskoo, että saa ystävän, saa ystävän.
Kun puhuu suurista asioista, suuria asioita tapahtuu.
En minä valehtele. Minä uskon.
Voi veljet!
- Sinulla on pokkaa. En pystyisi tuohon. - Tee sitten jotakin.
- Mitä voisin tehdä? - Jotakin. Mitä tahansa.
Minä...
- Se on typerää. - Ei. Kerro, mitä haluat toteuttaa,
ja minä annan sinulle vallan.
Vihaan nimeäni.
Olen aina halunnut taiteilijanimen.
Haluaisin, että nimeni olisi...
...Mickey Pizzazz.
Mickey.
Tule.
Polvistutaan.
Tulehan.
Hyvä on.
Mickey Stutz haluaa, että häntä kutsutaan Mickey Pizzazziksi.
Se on tyylikäs nimi tyylikkäälle miehelle.
Jumala kuulee sinua tänään.
Tästä lähtien nimesi on Mickey Pizzazz.
Kiitos.
VIISI VUOTTA MYÖHEMMIN
Tanssitaan! Kaikki tanssimaan!
Saksofonissa Judy Glemp ja Lonny Suwalski!
Trumpetissa oma poikani David Lewan!
Tänä iltana klarinettia soittaa ykkösmieheni -
taikasorminen Mickey Pizzazz!
Kuvaa läheltä, Vince.
Lopettakaa soittaminen!
Kuunnelkaa! Kuulin Marlalta uskomattomia uutisia.
On ihanaa kertoa tämä ihmisille,
jotka ovat tukeneet minua. En pystyisi tähän ilman teitä.
Viimeisin levymme, jota myydään täällä tänään,
on ehdolla Grammy-palkinnon saajaksi -
vuoden polkkalevy -kategoriassa!
Rakastan sinua! Voi luoja!
Tule tänne, senkin paskiainen!
Soitetaan "Proud To Be An American". Onko selvä?
Soitetaan "Proud To Be An American".
Tämä tulee suoraan sydämestäni.
Sinä synnyit Amerikassa
Kuinka onnekas oletkaan
Ainoastaan Amerikassa
Voi kurkottaa tähtiin
Saa sanoa mitä tahtoo
Ajatella mitä tahtoo
Ja tehdä mitä ikinä tahtookaan
Kunpa olisin amerikkalainen
Kunpa olisin kuin yksi teistä
Tulin tänne vieraasta maasta
Kuinka onnekas olenkaan
Kuten monille ennen minua
Avasit minulle sylisi
Annat minulle laaksosi Vuoresi ja tasankosi
Annat todellista rakkautta
Nyt minäkin olen amerikkalainen
Olen yksi teistä
Nyt olen amerikkalainen
Olen yksi teistä!
Aivan kuin sinä ja sinä
- Montako otat mukaasi Los Angelesiin? - Riittääkö 500?
- Lähetän lisää, jos tarvitset. - Hyvä on.
Jan?
- Niin? Kerro vain. - Tiedäthän Lindseyn oppimisvaikeuksista?
Tiedän niistä, mutta Lindsey on suloinen pieni tyttö.
Löysimme spesialistin, jonka kanssa hän tulee toimeen.
Hänellä ei ole synkannyt niin kenenkään kanssa.
- Se on kallista, eikä minulla... - Lähetä lasku minulle.
- Oletko vakavissasi? - Olen.
Hyvä, että löysit jonkun, joka auttaa tytärtäsi olemaan normaali.
Tiedäthän, miten tärkeää tämä on meille?
- Tulehan. Tiedän minä. - Kiitos.
Tiedän minä.
JAN LEWANIN LAHJATAVARALIIKE
Miten liike pysyy pystyssä? Edellinen asiakas kävi kolme tuntia sitten.
- Siksi isä aloitti kuvastobisneksen. - Onko se bisnestä? En tiennytkään.
- Miksi olet jatkuvasti vihainen isälle? - En ole vihainen hänelle.
Mielestäni hän vain elää haavemaailmassa.
Hän tapaa tuottajia Los Angelesissa. Pääsen hänen TV-ohjelmaansa.
Se on haaveilua, kultaseni. Ei mitään muuta.
Isä tekee yleisönsä onnelliseksi.
Hän lentää ykkösluokassa ja majoittuu Beverly Hillsissä. Miten?
Minä haen lounasta.
En halua, että seuraat hänen jalanjälkiään.
Olet hyvä poika, ja on olemassa parempia jälkiä.
- Hyvä on, isoäiti. Haluatko jotakin? - Olet ihana.
Pihvileipä juustolla ilman paprikaa. Katso, että paahdin on hyvä.
Mickey! Luulin jo, että saimme oikean asiakkaan.
Hei. Sinua ei olekaan näkynyt.
Minä auttelen täällä, kun Jan ja Marla humputtelevat Kaliforniassa.
Tämä ilta on tärkeä. Pidetään peukkuja.
- Saatamme voittaa. - Enpä usko.
Näin Cherylin pankissa.
Hän on lihonut reippaasti. Onko hän kunnossa?
Se johtuu kilpirauhasesta. Mielialakin vaihtelee.
- Tulin hakemaan esitteitä. - Käyn katsomassa. Pidä paikkaa pystyssä.
Selvä.
Löysin ne!
Ne olivat tiskin alla.
Näytät hyvältä, Barb.
Oletpa sinä ystävällinen.
Soitamme ensi kuussa Trump Taj Mahal -kasinolla.
- Tule sinäkin. - Enpä usko.
Niin. Sinne on pitkä matka.
Tunnelma alkaa lämmetä Grammy-gaalassa. Tom Jones taitaa olla tulossa minua kohti.
Jan Lewan.
- Kuka? - Jan Lewan, polkkakategoria.
- Jan Lewan! - Heipä hei!
Hei, tervetuloa! Näytät erittäin tyytyväiseltä.
Kyllä vain. Sain lahjakorin, jossa oli pieni hiustenkuivaaja.
- Eddie Murphy on tuolla. - Missä?
- Oletko ehdolla ensimmäistä kertaa? - Mitä?
Näyttääkö hän lihavammalta?
Olen todella innoissani!
- Marla! - Sheila!
Näimme Janin kuvan lehdessä.
Hän ei voittanut, mutta oli hienoa päästä ehdolle.
Olitko sinäkin siellä?
- Tietenkin olin. - Luoja! Millaista siellä oli?
- Los Angelesissa oli 20-asteista. - Näit varmasti kuuluisuuksia.
Tom Jonesin, Andy Garcian ja Eddie Murphyn...
Tapasin Judy Tenutan.
- Oliko hän mukava? - Todella mukava.
- Laittaisitteko tämän laskulle? - Käskekää Janin varoa sinapin kanssa.
- Hän rakastaa sinappia. - Vau! Elämäsi on todella jännittävää.
Tunsin sinut, kun et ollut vielä kukaan.
Ainahan minä olen ollut joku. Olen aina ollut Marla.
Niin tietysti, mutta kuka Marla on? Hän kävi koulua Sheilan kanssa.
Marla ja Sheila eivät pääse Grammy-gaalaan. Olet rouva Jan Lewan.
- Kyllä se Marlana olon voittaa. - Oli kiva nähdä.
Haluan cowboylähikuvan.
- Siis päästä polviin. - Juuri niin. Läheltä.
- Ajatteletko minua rouva Jan Lewanina? - Tietenkin.
Siirry minusta yleisöön ja palaa sitten minuun.
Niin. Varmista, että kuvaat vain Jania.
- Mitä minä sanoin? - En tiedä.
Tervetuloa 14. vuosittaisille polkkafestivaaleille!
Minulla on kunnia esitellä teille upea esiintyjä...
...joka sattuu olemaan myös aviomieheni.
Moni teistä varmasti ajattelee,
että olen onnekas, koska olen rouva Jan Lewan.
Olen kuitenkin paljon muutakin.
Esittelen aina Janin, joten ajattelin esitellä tänään itseni.
Moni varmasti muistaa, että osallistuin Junior Miss Hazleton -kilpailuun -
ja voitin sen.
Osaan myös laulaa ja tanssia, mutta en ikinä saa tilaisuutta tehdä niin.
Tarinani on monen muunkin naisen tarina.
Unohdin omat unelmani, jotta voisin perustaa perheen -
ja antaa aviomieheni viedä huomion.
Naiset varmasti samastuvat siihen.
Eikö teilläkin ollut joskus unelmia... Ja tavoitteita?
Mitä tapahtui?
Nyt olen kertonut vähän itsestäni.
Niinpä...
Sen pitemmittä puheitta -
haluaisin esitellä erittäin lahjakkaan puolalaisen prinssin Jan Lewanin!
Ihastuttava vaimoni, joka ei ole ainoastaan vaimoni.
Hän on paljon enemmän.
Hän on upea äiti ja sen lisäksi...
...hän on hyvä viikkaamaan pyykkejä, mutta se on bonusta.
Oikeasti yritän sanoa, että hän on hyvä kaikessa, mitä tekee.
Antakaa siis aplodit Marlalleni!
Yy, kaa, koo!
Mitä tänään tapahtui, äiti? Paloiko sinulta pinna?
Seesamikana on herkullista.
- Miten niin? Teinkö väärin? - Et!
Ihmiset sanoivat jälkeenpäin, että olet loistava puhuja.
Ymmärsin tänään, että minun pitää tehdä jotakin itseni vuoksi.
Olen täysin samaa mieltä. Kuuntele.
Teen tohtori Morrisseyn kirjanpidon.
Hän etsii uutta toimistopäällikköä. Sopisit täydellisesti.
Entä liike? Marla on paras meripihkanmyyjäni.
Tarkoitan vakituista työtä, josta maksetaan säännöllistä palkkaa.
- Millaista elämää se olisi? - Elämää, johon kuuluu sairausvakuutus!
Lopettakaa molemmat!
Haluan tehdä jotakin suurta, josta voin olla ylpeä.
Siksi olen päättänyt osallistua Rouva Pennsylvania -kauneuskilpailuun.
Se on täydellistä ajanhaaskuuta. Kilpailut ovat hölynpölyä.
- Tietenkin osallistut, kultaseni. - Jan...
- Tarvitsen tanssi- ja puhevalmentajan. - Ota minun omani.
- Tarvitsen mekkoja ja uimapukuja. - Lähdetään Miamiin.
- Kenkiä. - Ostetaan kalleimmat.
Miten aiot maksaa kaiken?
Et sinä ole mikään kauneuskuningatar. Olet isäsi näköinen.
- Et tee sitä! - Tiedätkö mitä?
Kaikella kunnioituksella, talo on minun. Minä olen mies ja päätän asioista!
Marla! Herää ja vedä pääsi perseestäsi!
Tiedätkö, mikä ongelmasi on, äiti? Sinä et ole onnellinen ihminen!
- Anna hänen mennä. - Haluatko uskoa satuihin?
Sen kun uskot haavemaailmaasi!
Mieluummin elän haavemaailmassa kuin maailmassa, jossa sinä elät!
Asun maailmassa, jonka nimi on "Avaa silmäsi".
- Olen kyllästynyt teihin sekopäihin! - Et ole ikinä uskonut minuun!
Jan uskoo minuun!
Ei hätää, Marla.
LAND O' NOD -MOTELLI
Tiedätkö Robby Pulaskin? Marla olisi voinut naida hänet.
Hän on nykyään Scrantonin paras putkiasentaja.
Hänellä on kolme työautoa ja uima-allas.
Minäpä hieron sinua.
Pyysin, ettei Marla avioituisi muusikon kanssa.
He vievät myös tyttärenpoikani rappiolle.
Et ehkä tiedä, että useimmat muusikot näkevät nälkää.
Me taas hankimme musiikilla elantomme.
Luulen, että Jan on huumediileri.
- Mitä?! - Hänellä on monta postilokeroa -
ja ne oudot arkistokaapit.
Hän saa outoja puheluita ja lähtee huoneesta.
Yhtenä päivänä hän on auki ja kieriskelee seuraavana rahassa.
En ymmärrä, miten hän maksaa bändille. Tutkin lukuja.
Älä viitsi. Lopeta.
Hän saa keikoista enimmillään 1500 dollaria, yleensä pikemminkin 800.
- Hänellä on muita liiketoimia. - Keikat tuottavat tappiota.
- Hänellä on sijoittajia. - Mihin he sijoittavat?
Täytyykö meidän oikeasti puhua tästä?
Keksin hullun tarinan, jotta en joutuisi menemään kotiin Cherylin luo.
Odotin kovasti, että saisin olla kanssasi.
Olen pahoillani. Olen vihainen Janille siitä, mitä hän tekee.
Jan Lewan ei ole huumediileri. Ymmärrätkö?
Olet hänen lumoissaan. Et ajattele selkeästi.
Ilman Jan Lewania en olisi nyt tässä.
Mickey Stutzilla ei ollut pokkaa pettää vaimoaan.
Mickey Pizzazzilla on pokkaa.
Olet oikeassa.
Ei Land O' Nodista oteta huonetta tällaisia keskusteluja varten.
Mickey...
- Niin, kulta? - Ottaisitko minut syliin?
Teen paljon enemmänkin.
Voi, Mickey!
Kaikki sanoivat, että Joanne Dupree voittaisi,
mutta ei hän voittanut.
- Minä voitin. - Voitat jälleen.
STEPPIOPETUS 380 DOLLARIA
VARTALONKIINTEYTYS 490 DOLLARIA
BALETTI 637 DOLLARIA
ILTAPUVUT 1475 DOLLARIA
UIMAPUVUT 730 DOLLARIA
TALONMAALAUS 6100 DOLLARIA ÄÄNIVALMENNUS 595 DOLLARIA
MODERNI KUPPILA
Kaikki näyttää herkulliselta.
Mikä sinua vaivaa?
Kerro jo.
Muutin pois.
David sai ajokortin eikä enää tarvitse minua.
Liittyy tuohon jotain muutakin.
Pidän siitä, että minulla on taas oma koti.
Näin Janin viime viikolla.
- Jouduimme nostamaan rahamme. - Sijoititteko te Janiin?
Sijoitimme. Nostimme rahat Sidin sappirakon poistoa varten.
- Saitteko rahanne takaisin? - Enemmänkin. Tienasimme hurjasti.
- Ehkä meidänkin pitäisi sijoittaa. - Älkää! Usko pois.
Sijoittaisin Janiin koska vain,
mutta koska diabetes vei Sidiltä jalan, rahamme menevät tekojalkaan.
En haluaisi sanoa näin omasta vävystäni...
- ...mutta hän taitaa olla vähän hämärä. - Meille hän oli aina rehellinen.
Polkkakuplia, polkkakuplia
Polkkakuplia viinissä
Kun Mickey soittaa ukulelea
On polkkakuplien aika!
Bitsy-karhu kaatui.
Kiitos kauniista tanssista!
Tiedätte varmaan, että ensi viikolla järjestetään Rouva Pennsylvania -kilpailu.
Haluan, että kaikki kannustavat Marlaani.
Arvatkaa mitä! Vuokrasin viisi bussia, jotta voin viedä teidät paikalle.
Meillä on kokonainen bussi, mutta hän päätyy aina viereeni.
Sinulla on melkoinen ego. En ole kiinnostunut seksistä kanssasi.
Miksi sitten jätät viestejä vastaajaani?
No niin. Lonny. Löysää nauhoja, mutta pidä kengät jalassa.
Bitsy. Istu kaukana Lonnysta äläkä soittele hänelle enää.
Menkää!
Aina kun jotakin pahaa tapahtuu, Bitsy-karhu liittyy siihen jotenkin.
Älä kuvaa tuota. Poista se. Sitä ei saa kuvata.
Voimmeko jutella kahden?
Mene parkkipaikalle ja pyydä väkeä sanomaan: "Jan Lewan on ihana."
Bändi ei pidä siitä, että vuokraat bussit.
Ne ovat sijoitus. Viemme ihmiset sinne kannustamaan Marlaa.
Jos Marla voittaa kilpailun, tienaamme kaikki.
Kukaan ei ymmärrä tuota.
Ripustan julisteita. Olemme vaikutusvaltainen pari.
Saamme oman TV-ohjelman niin kuin Sonny ja Cher.
- Joskus pitää tuhlata, jotta tienaa. - Mistä raha tulee?
Minulta, sijoittajilta vai bändiltä?
Jos idea ei miellytä, voi yrittää tienata ilman minua. Onnea matkaan!
- Olen pahoillani. Kuule... - Älä.
Haluatko nähdä tilikirjat?
- Näytän sinulle kaiken. - Haluan.
- Haluan nähdä ne. - Tule käymään liikkeessä, niin näytän ne.
Hei! Onhan välillämme kaikki hyvin?
Teet kovasti töitä, kaunokaiseni. Miten ikinä tänään käykin, olet jo nyt...
ROUVA PENNSYLVANIA 1998
Voi, Jan!
Nouskaahan bussien kyytiin!
Letkassa!
Mentiin!
TERVETULOA ROUVA PENNSYLVANIA -KILPAILUUN
Hyvät naiset ja herrat. Toivottakaa tervetulleiksi lavalle -
12 Pennsylvanian tyylikkäintä naista!
Marla Lewan Hazletonista.
Jos sinulla olisi loputtomasti rahaa, mitä ostaisit?
En tarvitse rahaa, koska kaikki, mitä tarvitsen, on jo täällä:
perheeni ja ystäväni.
Kaunis vastaus!
Nouskaa seisomaan!
Connie Klopski Newburgista.
Jos olisit auto, millainen auto olisit?
Olisin Amerikassa valmistettu auto.
Olisin ylellinen, ja mikä tärkeintä, olisin polttoainetehokas.
Meidän on löydettävä kotimaisia energialähteitä.
Olen varma,
että me ahkerat ja itsenäiset amerikkalaiset pystymme siihen.
Sellainen auto minä olisin!
Hän on jumalatar!
- Pojat hei! - Anna palaa, Amerikka!
Istukaa!
- Istukaa alas! - USA!
USA!
Suokaa anteeksi. Unohdin onnenkalun bussiin.
Suokaa anteeksi.
Kolmanneksi sijoittui Philadelphiassa asti asuva -
Debra Johnson!
- Onnea! - Suurkiitos!
Hän pärjäsi hyvin. Todella hyvin.
Perintöprinsessa on Newburgissa asuva...
...Connie Klopski!
Tämänvuotinen Rouva Pennsylvania on...
...Hazletonin oma Marla Lewan!
Kiitos!
Rakastan sinua kovasti!
Marla teki kovasti töitä. Olen ylpeä.
Tänään minä en ole Jan Lewan. Olen herra Rouva Pennsylvania.
En tiedä, mitä tapahtui.
- En tiedä, mitä... - Mitä tapahtui?
Lähdetään! Bussit lähtevät!
Kaikki saavat samppanjaa mutta vasta bussissa.
Tuonnepäin, hyvä rouva. Vauhtia!
Siinä sä oot Seisot valoissa
Aivan kuin oot haaveillut Koko elämäs
Seisot siinä yksikses Rouva Pennsylvania
Tämä on teille, herra Lee.
- Kiinnitän sen seinälle. - Jos haluatte.
Varoititte minua, mutta meillä on taas kerran sinappiongelma.
Haloo? Kyllä, olen Marla Lewan.
Tietenkin muistan teidät. Anteeksi kuinka?
Miten se on mahdollista?
Tämä on pöyristyttävää!
Kuka niin väittää?
Ei. Olen pahoillani, mutta en suostu siihen.
Tuomarin mukaan Connie Klopski voitti.
Minun pitää muka palauttaa kruununi ja kaikki muukin.
- Sinä voitit! Voittaja on se, joka voitti. - He sanovat, että joku peukaloi tuloksia.
Kuka sellaista tekisi ja miksi?
Eivät he tiedä. Joku kuulemma lahjoi yhden tuomareista.
Voi pojat!
Tämä on huono juttu.
- Tämä on huono juttu. - Toivottavasti et ole sekaantunut asiaan.
- Minäkö? En! Mutta... - Mitä?
Tee niin kuin he sanovat, niin vältyt ongelmilta.
Tämä ei saa tulla yleiseen tietoon.
Etkö usko, että voitin?
Tietenkin uskon! Olit kaikkein paras, mutta...
Me tiedämme, että voitit. Eikö se riitä?
Palautetaan kruunu, olkanauha ja palkinnot.
Miksi palauttaisin ne? Minähän voitin. En anna Connie Klopskille yhtään mitään.
Ei sinun pidäkään, koska olet kaikkein kaunein! Kaikki sen näkivät.
Tule tänne.
Rouva Pennsylvania -kilpailua ravistelee skandaali.
Polkkalaulaja Jan Lewanin vaimo Marla voitti tämänvuotisen kilpailun.
Väitetään, että kilpailun tuloksia peukaloitiin. Myös lahjuksista puhutaan.
Marla ei mitenkään voinut voittaa. Ei mitenkään.
Tuomarien mukaan toiseksi tullut Connie Klopski oli oikea voittaja.
Mielestäni se on surullista.
Haluamme uskoa instituutioihin mutta emme voi luottaa enää edes tähän.
Viranomaiset ovat luvanneet tutkia asiaa.
Tilanne vaikuttaa huonolta.
Jan. Tilanne vaikuttaa huonolta vain siksi,
että Connie kuuluttaa omaa versiotaan kaikille.
Meidän pitää kertoa oma versiomme.
Kerron muutakin. Connie Klopski saa pokaalini ainoastaan,
jos se lentää hänen ikkunansa läpi.
Connie Klopski on puhunut aiheesta julkisuudessa.
Hän vaatii, että luovutat pokaalin ja kruunun hänelle.
Minä vain voitin kilpailun. Jos jotakin tapahtui, minä olen uhri.
Sanotaan, että Jan järjesti asian ja että hänellä on suhteita. Mitä se tarkoittaa?
Soitin paaville ja pyysin Jumalalta apua.
- Soititko? - Sehän on naurettavaa.
- Väitetään, että lahjoit jonkun. - Ei. En lahjonut ketään.
Jos haluatte puhua asiasta, tulkaa lahjatavaraliikkeeseeni.
Tuomarit sanovat, etteivät äänestäneet sinua.
Miksi hitossa peukaloit tuloksia? Haluamme rahamme takaisin. Kaiken.
Saatko viestit? Olen soittanut kahdeksan kertaa. Tarvitsemme rahojamme.
Sinähän lupasit, että saisimme korkotuotot.
- Vince täällä. Tämä on noloa, mutta... - Irene täällä.
...Lindseyn puheterapeutti ei ole...
- Tarvitsemme rahaa. - ...saanut sekkiäsi kuukausiin.
Herra Lewan. Haluaisimme keskustella ylitetyistä tileistänne.
Soittakaa takaisin heti, kun se on mahdollista.
Mitä ihmettä minä teen?
JAN LEWANIN LAHJATAVARALIIKE
Oletteko varma? Olette tienannut sijoittamalla korkotuottonne uudelleen.
Vain Jan Lewan maksaa 12 prosentin korkoa.
Hyvä on. Postitan sekin tänään.
Se on kylläkin katteeton.
Krzyzewskit tulivat puhumaan kanssasi nyt heti.
Ei täällä. Minä tulen sinne.
Ed ja Anita! Mistä moinen kunnia?
- Haluamme rahamme takaisin. Nyt heti. - Miksi ihmeessä?
- Emme halua sotkeutua skandaaliin. - Olitte paikalla! Näitte, että hän voitti.
- Saimme puhelun. - Nimetön henkilö soitti ja kertoi,
ettei sijoituksemme ehkä ole turvassa.
- Rahanne ovat turvassa. - Miksi hän sitten soitti meille?
Jouduin erottamaan tanssivan karhun, ja nainen alkoi pelata likaista peliä.
Soittaja oli varmaankin karhu.
Ihan sama. Haluamme rahamme takaisin.
Katsotaanpa. Krzyzewski... Kappas vain!
Olette fiksuja. Pidensitte sijoitusaikaa -
ja sijoititte lisää, joten sijoituksenne on kasvanut.
Sittenhän on hyvä aika nostaa rahat.
Kyllä ja ei. Bisnes kasvaa jatkuvasti,
ja korko on nyt 20 prosenttia.
Haluatte rahanne kuitenkin nyt, joten kirjoitan sekin.
- 20 prosenttiako? - Ei kaikille.
Vain niille, jotka haluavat tienata.
Hyvä on. 273000 dollaria.
Olette tienanneet paljon.
Antakaa kätenne.
Arvostan sijoitustanne. Minun tulee teitä ikävä.
Tulettehan silti keikoille?
Voimmeko sijoittaa rahat 20 prosentin korolla?
Tietenkin voitte. Olette luotettuja sijoittajia.
Pidämme rahamme hoteissasi.
Tehdään yhteinen perheravistus.
- Mennään Hillsideen lounaalle. - Se ei ole mistään kotoisin.
- Sieltä saa hyvää tonnikalasalaattia. - Voi, Ed! Menemme Sherwoodiin.
- Mitä sinä teet, isä? - Mitä sinä teet?
Kuulin, mitä sanoit. Onko se realistista?
Älä puhu minulle liikeasioista! Olet bändini trumpetisti!
Sinä et kysele vaan soitat nuotit, jotka käsken soittaa!
David.
En saisi puhua sinulle tuohon sävyyn.
Olen sotkenut asiat, mutta korjaan ne.
Pystyt siihen varmasti, mutta ehkäpä lupaat ihmisille liikoja.
Se on totta. Olet oikeassa.
En ota sijoituksia enää vastaan.
Järjestän suuren Amerikan kiertueen ja keskityn vain musiikkiin.
Olen tehnyt syntiä. Viime ripistä on viisi kuukautta.
Tarvitsen Jumalan apua. Olen vaikeuksissa. Olen eksyksissä.
- Kuinka niin? - Toimin väärin enkä osaa lopettaa.
- Monet ovat minusta riippuvaisia. - Liittyykö tämä sijoitusbisneksiisi?
- Anteeksi? - Judy-tätini eläkesäästöt ovat sinulla.
- Hän tarvitsee korkotuottoja. - Sano Jumalalle, että hoidan asiaa.
Muistatko Jan Lewan -nimisen henkilön?
En.
Ai niin. Jan Lewan.
- Söpö kaveri. - Minulle on soiteltu hänestä.
Miksi lopetit tutkinnan?
Kenelläkään ei ollut hänestä pahaa sanottavaa.
Iäkäs pariskunta sijoitti yli 60000 dollaria, eikä Lewan vastaa puheluihin.
Kävin hänen keikallaankin nuuskimassa.
Meno oli omituista... Mutta hänestä pidettiin.
- Tämä on kuulemma hallituksen syytä. - Kuten aina.
He vihaavat veroja ja sääntöjä ja haluavat, että jätämme heidät rauhaan.
Sitten he huuhtovat rahansa vessasta alas antaen ne huijareille.
- Olen iloinen, että olet mukana. - Ensimmäinen kiertueeni.
Pidämme Davidin poissa vaikeuksista, vai mitä?
Jan. Bändi vaikuttaa masentuneelta. Ehkä sinun pitäisi sanoa jotakin.
Tiedän, että bändillä on ollut viime aikoina vaikeaa.
Jouduin irtisanomaan Vincen ja Bitsy-karhun.
Kiitos!
Ette saaneet palkankorotusta, vaikka lupasin niin.
Älä enää vuokraa viittä bussia kauneuskilpailuja varten.
Ymmärrän! Bitsy on poissa, joten Christopher aiheuttaa ongelmia.
Pian olemme taas huipulla.
Saamme uusia faneja ja hymyjä sekä ison palkankorotuksen!
- Haloo? - Onko Marla Lewan puhelimessa?
- On. - Pahoittelen. On tapahtunut onnettomuus.
Olen pahoillani, Marla.
Minun kuuluisi maata tuossa.
Toivoisin, että makaisin tuossa. Tämä on minun syytäni.
Älä sano noin. Ei tämä ole sinun syytäsi. Ethän sinä edes ajanut.
Sinun oli pakko viedä hänet kiertueelle.
- Äiti. - Hän on oikeassa. Miksi otin pojan mukaan?
Poikani on hengenvaarassa minun takiani.
Jan. Miten David voi?
- Jos hän kuolee, tapan itseni. - Älä sano noin.
- Tämä kaikki on minun syytäni. - Ei ole.
- On se. Teen pahoja asioita. - Me kaikki teemme pahoja asioita.
Minä pahempia.
Minä petin vaimoani. Barbin kanssa.
- Barbin kanssako? - Lopetin sen.
En pitänyt siitä, mitä hän sanoi sinusta.
Barb vihaa minua, ja niin hänen pitääkin. Olen paha ihminen.
- Tuo ei ole totta. - Kyllä se on.
Tein väärin ja ansaitsen rangaistuksen.
Jumala rankaisee minua satuttamalla Davidia.
Rukoilen sinua, Jumala.
Teen mitä vain. Rankaise minua, miten tahdot, mutta anna poikani elää.
- Istu alas. - En.
Muistatteko minut, herra Lewan?
Ron Edwards.
Tämä on ihme, Marla! Jumala kuuli minua!
Hän rankaisee minua. Saan vihdoin maksaa synneistäni. Kaikki järjestyy!
Herra Lewan! Teidät on pidätetty useista petoksista.
Tiesin sen! Tiesin, että puuhailit jotakin!
- Mitä tapahtuu? - Oletko rikollinen?
Jumala on hyvä. Hän kuuli minut, Marla! Hän kuuli rukoukseni.
- Kuka? - Jumala tietenkin! Saan vihdoinkin maksaa!
- Minne viette hänet? - Uskoin sinuun ja puolustin sinua!
Jätin Barbin sinun takiasi!
- Mitä? - Minähän sanoin, Mickey!
- Sanoin, että hän valehtelee. - Olit oikeassa!
Ei mitään hätää. Poikani! Katsokaa Davidin silmiä! Minähän sanoin!
- Arkistokaapit kertoivat kaiken. - Mistä arkistokaapeista sinä puhut?
- Elämäni on valhetta! - Tämä on vain jäävuoren huippu!
Olet surkea artisti ja valehtelija! Vääristelit tilejä!
Jan! Tule takaisin ja kerro, mitä on tekeillä!
Ei mitään hätää, Marla! Poikamme jää eloon!
Rakastan sinua, David! Isäsi rakastaa sinua!
Tänään alkoi polkkakuningas Jan Lewanin viisivuotinen vankeusrangaistus.
Hän myönsi kyynelehtien syyllistyneensä Ponzi-huijaukseen,
jonka kohteena oli vanhuksia.
Kymmenet vanhukset saapuivat oikeuteen ja tuomitsivat Lewanin.
Jan Lewan vei meiltä kaiken.
Moni pitää Mitsubishista.
Minä itse pidän Sonysta.
Siinä on korkein resoluutio, S-video-tulo ja huippuäänet.
Kaikki näyttävät samalta. Mikä on kaikkein halvin?
Tuo tuolla.
Lähdetään Havaijille Missä palmupuut keinuvat
Lisätään viiniin polkkakuplia
He opettavat meille hulaa Havaijilaiseen tapaan
Me heitä polkkaamaan tahdissa...
Ihmiset täällä eivät ole mukavia. Moni vihaa minua.
Jopa Mickey lähetti vihakirjeen. Otan päivän kerrallaan.
Mitä sinulle kuuluu?
- En käytä enää kävelykeppiä. - Sehän on loistava uutinen!
Anteeksi. Minulla on ongelma.
Pelkään sellikaveriani. Hän pääsi juuri eristyksistä.
- Walkerko? - Niin.
Pysy poissa hänen tieltään.
On virhe, että jaan sellin hänen kanssaan. En ole tappanut tai edes lyönyt ketään.
Teit varmasti jotakin pahaa, kun jouduit tänne.
Jaan siis sellin hullun kanssa.
En voi tehdä mitään. Toimitin itseni paikkaan, jossa on pahoja ihmisiä.
Ajattelen sinua, Marla. Sinua ja Davidia.
Haluan edelleen antaa teille kaiken.
Se pitää minut elossa.
Voi, Jan...
Se on mielestäni hyvä asia.
- On hyvä, että hullu viilsi kurkkuni auki. - Mitä? Miksi muka?
Koska nyt kaikki ovat minulle ystävällisiä.
Heidän mielestään olen vankila-uskottava pahis.
Miksi jouduit samaan selliin sekopään kanssa? Se tässä rikos on.
Järjestelmä on melkoisen sekaisin.
Usko tai älä, äitini lähetti terveisiä.
- Mitä? Minulleko? - Niinpä. Hän on melkoinen tapaus.
Supermarketin pihassa tapahtui jotakin uskomatonta.
Kuulimme hyvät uutiset.
- En ymmärrä, mistä puhutte. - Janista.
Harmi, ettei kaveri saanut häntä hengiltä.
Tee jotakin, Ed!
- Hyökkäsit kimppuumme! - Ei teitä pakotettu!
Sijoititte rahanne, koska olitte ahneita.
Miten polkkamuusikko voisi antaa teille 12 prosentin koron,
jos pankiltakin saa vain kolme? Olitte ahneita!
Voitte syyttää vain itseänne!
- Sinussa on jotakin vialla! - Minä en menettänyt rahojani!
Aja, Ed!
Mitä hän oikein...
Sekopää!
Äiti puolusti minua vihdoinkin! Se on loistava uutinen!
- Sanoit, että hän oppisi pitämään sinusta. - Puukotuksesta seuraa hyviä asioita.
Haluan puhua eräästä toisestakin asiasta.
Hyvä on.
Minulla on ollut vaikeaa. Todella vaikeaa.
Ei vain siksi, ettei minulla ole rahaa.
Ihmiset luulevat, että tiesin asiasta.
Ethän sinä tiennyt. Hyvä, että minäkään tiesin.
Sinä kuitenkin tiesit.
Kyllähän sinä tiesit.
Ehkä minä olen typerys...
...mutta halusin uskoa hyviin asioihin.
Minä...
...halusin uskoa sinuun...
...koska rakastan sinua.
En usko, että voin luottaa sinuun enää ikinä.
- Minun täytyy jatkaa elämääni. - Ei.
Voitan sinut takaisin. Luotat minuun vielä.
- Tulen aina olemaan ystäväsi. - Ei! En minä halua ystävää!
Olen pahoillani, mutta en halua enää olla vaimosi.
Se on virallista. Menetän kaiken.
Olen pahoillani.
Minäkin olen.
VIISI VUOTTA MYÖHEMMIN
Tyrone. Hei sitten!
Omenasose. Hei sitten!
- Nähdään Grammy-gaalassa, Polkkamies! - Opin sinulta paljon.
Tarvitsetko kyydin jonnekin, Jan?
Ei, kiitos. Menen bussilla.
Sinä tulit!
- Anteeksi. Pääsin töistä vasta kolmelta. - Poikani!
On hyvä, että teet kovasti töitä.
- Mickey. - Hei, Jan.
Olen pahoillani.
En käynyt katsomassa sinua. Käänsin sinulle selkäni.
- Olet täällä nyt, Mickey. - Olen ollut huono ystävä.
Tämä on Amerikka. Kaikki saavat toisen mahdollisuuden.
Tämä on taivaallista!
Tämä on todella taivaallista!
- Panen tämän soimaan. - Mikä se on?
Sain tämän läksiäislahjaksi musiikkipiiriltäni.
He ovat murhaajia eivätkä vapaudu ikinä.
Kyyneleitä silmissäin Jätin kotimaani Puolan
Kahteen laukkuun oli pakattu Koko omaisuuteni
Amerikka, rahapuu Oli ainoa päämääräni
Sen edestä tein töitä Ruumiillani ja päälläni
Virheen mä tein Ja kiveen sisään jouduin
Mä tein katumusta Pyysin Luojalta armahdusta
Elämä oli hulluutta silkkaa Mut nyt mä räppään polkkaa
Kai tunnette sen?
Tässä on hyvä saundi.
- Mahtavaa, isä! - Niinpä.
Tarvitaan vain vähän trumpettia ja...
...tyyliä.
Niinpä!
Meistä voi tulla kuuluisia.
Jan Lewan alkoi suunnitella paluuta viihdeteollisuuteen.
Kyyneleitä silmissäin Jätin kotimaani Puolan
Hän lupasi maksaa uhreilleen takaisin 4931452 dollarin velat.
Amerikka, rahapuu Oli ainoa päämääräni
Marla Lewan joutui luopumaan Rouva Pennsylvania -tittelistään.
Unelmoin että Vegasissa kaikki Tietää nimeni mun
Chicagossa ja Clevelandissa Mä kuuluisaksi tuun
Isossa Omenassa...
Perustuu John Mikulakin ja Joshua von Brownin dokumenttiin.
Kun tulin Yhdysvaltoihin Perustin polkkabändin
Soitimme tanssipaikoilla Ja bussilla kiersimme maata
En unohtanut unelmaani Tähti olla halusin
Seurasin sitä kaikkialle Tänne, tuonne, lähelle ja kauas
POLKKAKUNINKAAN IMPERIUMI ROMAHTI
ROUVA PENNSYLVANIA - KILPAILUSSA KUOHUU
LEWAN TUOMITTIIN VIIDEKSI VUODEKSI VANKEUTEEN
ORKESTERINJOHTAJA LOUKKAANTUI VAKAVASTI
Jouduin kiven sisään Mut yhä vain yritän lisää
Elämä oli hulluutta silkkaa Mut nyt mä räppään polkkaa
Kovalla työllä ja onnella vain Mä menestystä sain
Mä polkkaa soittelin Ja keikoilla ilottelin
Kaikkialla laulettiin Polkkalaulujani mun
Koskaan ymmärtänyt en Et kaikki pieleen mennä vois
Kuulkaa tarinaani Se totista totta on
Jotta sä ja rakkaimpasi Säästytte kohtalolta mun
Kun kiinni jäin Jouduin vaikeuksiin näin
Tilannetta mietiskelin Ja ongelmat tiehensä heitin
Kaikkea mä kokeilin Epäonnistumistani toivottiin
Vankilassa vietin aikaa Mut yhä lauluni raikaa
Elämä oli hulluutta silkkaa Mut nyt mä räppään polkkaa
Kai tunnette sen?
Se oli polkkaräppini!
Tekstitys: Tiia Mäkelä